ร้านซูชิฮานะ เป็นร้านที่ตอนนี้มีสาขาเพิ่มขึ้นอย่างรวดเร็วทั้งในกรุงเทพและต่างจังหวัด ถือว่าเป็นร้านอาหารญี่ปุ่นทางเลือกใหม่เลยก็ว่าได้ เพราะเข้าถึงได้ง่ายและมีโปรโมชั่นดีๆมาให้ทานกันอยู่ทุกเดือน

ในส่วนของวัตถุดิบของทางร้านนั้นจะเข้ามาสดๆใหม่ๆจากตลาดปลาซึกิจิ ที่ประเทศญี่ปุ่นในทุกวันอังคารและวันศุกร์ของทุกสัปดาห์

เมนูของทางร้านมีให้เลือกทานมากมายหลากหลาย ทั้งซูชิ ซาชิมิ ของร้อน หรือข้าวหน้าต่างๆ จุดเด่นของทางร้านก็คือเมนูที่จะสร้างสรรค์มาให้ลูกค้าได้เลือกทานใหม่ๆทุกเดือน และโปรโมชั่นที่คุ้มค่ามากๆ หากเป็นสมาชิกแล้วด้วยนั้นจะมีสิทธิพิเศษที่มากขึ้นอีกด้วย เรียกว่าสมัครสมาชิกก็คุ้มแล้ว 

ที่ร้านนี้จ่ายบัตรเครดิตลด 15% เงินสดลดเพียง 10% นะครับ จะออกแปลกๆไปซะหน่อยแต่ก็ดีต่อผู้บริโภคอย่างมาก ราคาอาหารยังไม่ service charge และ ภาษี นะครับ

ปล. ถ้าสั่งชาเขียวเย็นเสริฟ์ฟรี ชาเขียวร้อนท่านละ 30฿  นะจ๊ะ